**Отворен процес јавних консултација о Нацрту одлуке о начину кориштења средстава акумулираног вишка прихода над расходима Регулаторне агенције за комуникације Босне и Херцеговине**

Министарство комуникација и транспорта Босне и Херцеговине започиње процес јавних консултација о Нацрту одлуке о начину кориштења средстава акумулираног вишка прихода над расходима Регулаторне агенције за комуникације Босне и Херцеговине.

У складу са Правилима за консултације у изради правних прописа у институцијама Босне и Херцеговине („Службени гласник БиХ“, број 5/17), процес јавних консултација је отворен у периоду од 24. 4. до 9. 5. 2023. године.

Позивамо Вас да учествујете у консултацијама и својим примједбама, сугестијама и приједлозима дате допринос изради што квалитетнијег прописа.

У консултацијама можете учествовати путем интернетске странице доступне на сљедећем линку: *https://www.*[*ekonsultacije.gov.ba*](https://www.ekonsultacije.gov.ba/)*/.*

Водитељ консултација је Недим Овчина: nedim.ovcina@mkt.gov.ba.

За оне који први пут учествују потребно је извршити пријаву унутар система еКонсултације, који се налази на сљедећем линку: https://ekonsultacije.gov.ba/account/login.

Након пријаве у систем еКонсултације, у падајућем менију одаберите институцију - Министарство комуникација и транспорта Босне и Херцеговине - кликните страницу „КОНСУЛТАЦИЈЕ“ и извршите одабир предметне одлуке, а потом кликните на прозор „УЧЕСТВУЈ“, након чега ће Вам се отворити могућност давања појединачних приједлога или коментара на Одлуку.